Document ID: 31991R1357

ΚΑΝΟΝΙΣΜΟΣ ( ΕΟΚ ) αριθ . 1357/91 ΤΟΥ ΣΥΜΒΟΥΛΙΟΥ της 24ης Μαΐου 1991 για τον καθορισμό της τιμής στόχου στον τομέα των αποξηραμένων ζωοτροφών για την περίοδο από τις 27 Μαΐου έως τις 16 Ιουνίου 1991
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,
την πρόταση της Επιτροπής,
τη γνώμη του Ευρωπαϊκού Κοινοβουλίου ( 1 ),
Εκτιμώντας :
ότι, σύμφωνα με το άρθρο 4 του κανονισμού ( ΕΟΚ ) αριθ . 1117/78 του Συμβουλίου της 25ης Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2275/89 ( 2 ), πρέπει να καθορίζεται τιμή στόχου για ορισμένα προϊόντα του τομέα των αποξηραμένων ζωοτροφών - ότι η εν λόγω τιμή πρέπει να αναφέρεται σε ένα ποιοτικό τύπο -
ότι, σύμφωνα με το άρθρο 5 παράγραφος 2 του κανονισμού ( ΕΟΚ ) αριθ . 1117/78, η ενίσχυση που προβλέπεται στην παράγραφο 1 του ιδίου άρθρου πρέπει να ισούται με ποσοστό της διαφοράς μεταξύ της τιμής στόχου και της μέσης τιμής της διεθνούς αγοράς των εν λόγω προϊόντων - ότι πρέπει, λαμβανομένων υπόψη των χαρακτηριστικών της εν λόγω αγοράς, να καθοριστεί το ποσοστό αυτό σε 80 %-
ότι η εφαρμογή του άρθρου 68 της πράξης προσχώρησης, οδήγησε, στην Ισπανία, σε επίπεδο τιμών διαφορετικό από εκείνο των κοινών τιμών - ότι, κατ' εφαρμογή του άρθρου 70 παράγραφος 1 της πράξης προσχώρησης, η ισπανική τιμή πρέπει να προσεγγίζει τις κοινές τιμές, κάθε χρόνο στην αρχή της περιόδου εμπορίας - ότι τα κριτήρια που προβλέπονται για την προσέγγιση αυτή οδηγούν στον καθορισμό της ισπανικής τιμής στο επίπεδο που αναφέρεται κατωτέρω -
ότι κρίθηκε αναγκαίο να επανεξεταστεί το σύνολο των προβλημάτων που συνδέονται με τον καθορισμό των τιμών για την περίοδο εμπορίας 1991/92, γεγονός που προκαλεί καθυστέρηση στον καθορισμό αυτών των τιμών - ότι είναι, ως εκ τούτου, ανάγκη να καθορισθεί προσωρινά η τιμή στόχου στον τομέα των αποξηραμένων ζωοτροφών, για την περίοδο από τις 27 Μαΐου έως τις 16 Ιουνίου 1991,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Κατά παρέκκλιση από το άρθρο 4 παράγραφος 2 του κανονισμού ( ΕΟΚ ) αριθ . 1117/78, η τιμή στόχου για τα προϊόντα που αναφέρονται στο άρθρο 1 στοιχείο β ) πρώτη και τρίτη περίπτωση του εν λόγω κανονισμού καθορίζεται προσωρινά, για την περίοδο από τις 27 Μαΐου έως τις 16 Ιουνίου 1991, σε :
- 174,30 Ecu άνα τόνο για την Ισπανία,
- 178,61 Ecu άνα τόνο για τα άλλα κράτη μέλη .
Η τιμή αυτή αναφέρεται σε προϊόν :
- περιεκτικότητας σε υγρασία 11 %,
- περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %. Άρθρο 2
Από τις 27 Μαΐου έως τις 16 Ιουνίου 1991, το ποσοστό που λαμβάνεται υπόψη για τον υπολογισμό της ενίσχυσης του άρθρου 5 του κανονισμού ( ΕΟΚ ) αριθ . 1117/78, καθορίζεται σε 80 % για τα προϊόντα που αναφέρονται στο άρθρο 1 στοιχείο β ) πρώτη και τρίτη περίπτωση και στοιχείο γ ) του εν λόγω κανονισμού . Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται για την περίοδο από 27 Μαΐου μέχρι 16 Ιουνίου 1991, υπό την επιφύλαξη αποφάσεων οι οποίες θα ληφθούν αργότερα για την περίοδο εμπορίας 1991/92 και θα εφαρμόζονται από 1ης Μαΐου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 24 Μαΐου 1991 .

Labels: 2
19
6